മോഷ്ടാവിന് മനംമാറ്റം പിന്നീട് സംഭവിച്ചത് ഇങ്ങനെ പലതരത്തിലുള്ള മോഷണങ്ങള് നമ്മുക്കുചുറ്റും നടക്കാറുണ്ട്. എന്നാല് അതില് നിന്നെല്ലാം ഏറെ വ്യത്യസ്തനായി രിക്കുകയാണ് ഒരു മോഷ്ടാവ്. മനം മാറ്റം വന്നതോടെ മോഷ്ടാവ് തിരികെ നല്കിയത് മോഷ്ടിച്ച സ്കൂട്ടര് മാത്രമല്ല ഒരു പുത്തന് ഹെല്മെറ്റ് കൂടിയാണ്. ജൂണ് 21 നായിരുന്നു പറപ്പൂര് ചോലക്കുണ്ട് ആനക്കുളങ്ങര റഷീദിന്റെ സ്കൂട്ടര് വീട്ടുമുറ്റത്ത് നിന്ന് മോഷണംപോയത്. താക്കോല് വണ്ടിയില് വെച്ച് ഉറങ്ങാന് പോയ റഷീദ് രാവിലെയാണ് വണ്ടി നഷ്ടപ്പെട്ടത് അറിയുന്നത്. ഇവരുടെ പരാതിയില് വേങ്ങര പോലീസ് കേസെടുക്കുകയും ചെയ്തിരുന്നു. തുടര്ന്ന് സിസിടിവി ക്യാമറ പരിശോധിക്കുകയും അന്വേഷണം പാലക്കാട്ടേക്ക് വ്യാപിക്കവെയാണ് ഇന്നലെ പുലര്ച്ചെ വാഹനം നഷ്ടപ്പെട്ട അതെ വീട്ടുമുറ്റത്ത് വാഹന പ്രത്യക്ഷപ്പെട്ടത്. മോഷണം നടന്നപ്പോള് സ്കൂട്ടറില് ഉണ്ടായ പഴയഹെല്മെറ്റിന് പകരം പുതിയ ഹെല്മെറ്റും സ്കൂട്ടറില് ഉണ്ട്. എന്തായാലും കള്ളന്റെ ഈ പ്രവര്ത്തി വീട്ടുകാരെ മാത്രമല്ല പോലീസിനെയും ഞെട്ടിച്ചിരിക്കുകയാണ്.